ตลาดหุ้นเอเชียเขียวยกแผง! ขานรับตัวเลขเศรษฐกิจสหรัฐฯแข็งแกร่งในรอบ 2 เดือน
ตลาดหุ้นเอเชียเขียวยกแผง! ขานรับตัวเลขเศรษฐกิจสหรัฐฯแข็งแกร่งในรอบ 2 เดือน
25 ม.ค. 2562

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ (25 ม.ค. 62) โดยได้แรงหนุนจากข้อมูลเศรษฐกิจที่แข็งแกร่งของสหรัฐฯ รวมถึงผลประกอบการที่แข็งแกร่งของบริษัทผู้ผลิตชิปในสหรัฐฯ
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 20,598.64 จุด เพิ่มขึ้น 24.01 จุด, +0.12%
ดัชนี SSE Composite ตลาดหุ้นจีนเปิดวันนี้ที่ 2,596.26 จุด เพิ่มขึ้น 4.57 จุด, +0.18%
ดัชนี HSI ตลาดหุ้นฮ่องกงเปิดวันนี้ที่ 27,282.88 จุด เพิ่มขึ้น 161.90 จุด, +0.60%
ดัชนี TAIEX ตลาดหุ้นไต้หวันเปิดวันนี้ที่ 9,923.39 จุด เพิ่มขึ้น 46.27 จุด, +0.47%
ดัชนี KOSPI ตลาดหุ้นเกาหลีใต้เปิดวันนี้ที่ 2,147.92 จุด เพิ่มขึ้น 2.89 จุด, +0.13%
ดัชนี FTSE STI ตลาดหุ้นสิงคโปร์เปิดวันนี้ที่ 3,196.68 จุด เพิ่มขึ้น 5.95 จุด, +0.19%
ดัชนี FBMKLCI ตลาดหุ้นมาเลเซียเปิดวันนี้ที่ 1,699.59 จุด เพิ่มขึ้น 6.00 จุด, +0.35%
ดัชนี PSE Composite ตลาดหุ้นฟิลิปปินส์เปิดวันนี้ที่ 8,075.66 จุด เพิ่มขึ้น 10.76 จุด, +0.13%
สำหรับข้อมูลเศรษฐกิจที่มีการเปิดเผยเมื่อคืนนี้ ไอเอชเอส มาร์กิต ระบุว่า ดัชนีผู้จัดการฝ่ายจัดซื้อ (PMI) รวมภาคการผลิตและภาคบริการเบื้องต้นของสหรัฐ ปรับตัวขึ้นสู่ระดับ 54.5 ในเดือนม.ค. ซึ่งเป็นระดับสูงสุดในรอบ 2 เดือน หลังจากแตะระดับ 54.4 ในเดือนธ.ค. โดยได้รับแรงหนุนจากการดีดตัวของคำสั่งซื้อใหม่ ขณะที่ความเชื่อมั่นของภาคธุรกิจฟื้นตัวขึ้นจากระดับต่ำสุดในรอบ 1 ปี แม้ว่าการจ้างงานได้ชะลอตัวลง
ด้านกระทรวงแรงงานสหรัฐเปิดเผยว่า จำนวนชาวอเมริกันที่ยื่นขอสวัสดิการว่างงานครั้งแรกลดลง 13,000 ราย สู่ระดับ 199,000 รายในสัปดาห์ที่แล้ว ซึ่งเป็นระดับต่ำสุดนับตั้งแต่กลางเดือนพ.ย.2512 ขณะที่นักวิเคราะห์คาดการณ์ว่าจะเพิ่มขึ้นสู่ระดับ 220,000 ราย